open-index/open-wikipedia-markdown huggingface dataset:
Washington Mills

**Washington Mills AS** (tidligere **Orkla Exolon AS**) er en norsk produsent av silisiumkarbid. Bedriften har ca. 135 ansatte, og holder til på Gjølme i Orkdal. Bedriften er en hjørnesteinsbedrift i kommunen.

## Bakgrunn
Bedriften ble grunnlagt 4. juni 1962 med Orkla Grube Aktiebolag, Christiania Spigerverk og The Exolon Company, Tonawanda, New York, USA som eiere. I dag eies den av Washington Mills i USA.

Produktene brukes hovedsakelig til finkeramikk, skjæring, sliping og polering. Hovedproduktene brukes til skjæring av solcelleskiver og til bruk i produksjon av dieselpartikkelfiltre, som bidrar til å rense avgassen fra dieselbiler. Produksjonen går hovedsakelig til eksport, og bedriften eksporterer sine produkter til store deler av verden. I tillegg er det et markedet for silisiumkarbid i Norge.

Det er ytterligere en produsent i Norge, Fiven ASA produserer silisiumkarbid i Lillesand, med foredlingsbedrift på Eydehavn.

## Produksjonen

Silisiumkarbid fremstilles ved å brenne en blanding av petrolkoks og kvartssand i åpne bingeovner med temperatur på opptil  grader. Under brenningen skjer en kjemisk prosess. Kraftforbruket pr. tonn produsert SiC utgjør ca.  kWh og bedriften bruker totalt cirka 100 GWh pr. år.

Etter brenning knuses og siktes silisiumkarbid til forskjellige kornstørrelser, fineste kornstørrelse er i området 1 mikron (1/1000-dels millimeter). Det har vært en sterk dreining mot mikrokornprodukter de siste årene og bedriften produserer nå i all hovedsak mikrokorn.

De kjøper inn en del silisiumkarbid fra sin amerikanske eier til videreforedling i tillegg til egen produksjon.

Utslippstillatelsen fra Statens forurensningstilsyn (SFT) tillater utslipp av 150 tonn støv ved full produksjon. Bedriften hadde et utslipp på 83 tonn i 2005. For svoveldioksid (SO2) tillates utslipp av inntil 450 tonn ved full drift, utslippet i 2005 var på cirka 300 tonn.  Bedriften har hatt en positiv utvikling i reduksjon på utslipp til luft, og overholder utslippskravene  fra SFT.

Produksjon av silisiumkarbid har en relativt omfattende massetransport og produksjonsprosessen medfører utslipp av støvpartikler og SO2.

## Referanser


## Eksterne lenker
* Selskapets hjemmeside
Fylkesvei 7478

**Fylkesvei 539** går mellom Langstranda i Sørfold og Solvoll i Fauske kommune i Nordland.

## Kommuner og knutepunkter

## Eksterne lenker
* Vegvesenets vegkart 
*
Marine nationale

**Den franske marinen** (fransk: *Marine nationale*)**,** ofte kalt *La Royale*, er den maritime grenen av de franske væpnede styrker og en av Frankrikes fire forsvarsgrener. Marinen regnes som en av verdens største og mest slagkraftige sjøstridskrefter og er en såkalt *blue-water navy*, med evne til å operere globalt og gjennomføre ekspedisjonsoperasjoner. 

Den har en betydelig utenlands tilstedeværelse og råder over et hangarskip, flaggskipet *[[«Charles de Gaulle» (R 91)|Charles de Gaulle]]*, som er det eneste atomdrevne hangarskipet i verden utenfor den amerikanske marinen. De strategiske undervannsbåtene som er utstyrt med kryssermissiler med atomstridshoder utgjør den maritime delen av de franske kjernefysiske styrkene, Force de frappe.

Den franske marinen ble etablert på 1600-tallet og er blant de eldste marinene som fortsatt er i kontinuerlig tjeneste, med forløpere tilbake til middelalderen. Den har spilt en sentral rolle i Frankrikes historie, blant annet under Napoleonskrigene og begge verdenskriger, og var avgjørende for oppbyggingen og sikringen av det franske koloniriket over flere hundre år. Marinen har også vært en pioner innen marin teknologi og stått bak en rekke viktige nyvinninger.

## Den franske marinen i dag
Det tjenestegjør 39 000 personer i den franske marinen (2025). 

Marinen er inndelt i fem undergrener:
* *La force d'action navale*, overflateflåten. Hoveddelen av den franske marine.
* *Force océanique stratégique*, den strategiske ubåtflåten.
* ''Aviation navale'', flystyrken til marinen, brukes blant annet på hangarskipet.
* *Fusilier marins*, bakkestyrker som beskytter landinstallasjoner og commandos de marine, kommandostyrkene / marinejegere.
* *Gendarmerie maritime*, politi og kystvakt tilhører Gendarmerie nationale.

## Materiell og personell

#### Flåten
Force d'Action Navale har rundt 100 skip. Den omfatter:

* Ett atomdrevet hangarskip (Charles de Gaulle-klassen)
* Fire strategiske undervannsbåter (Triomphant-klassen), utstyrt med ballistiske missiler med atomstridshoder. 
* Fem taktiske undervannsbåter. 
* Tre amfibiekrigsskip (Mistral-klassen). 
* Fire jagere. 
* 17 fregatter. 
* 20 patruljefartøy. 
* 16 minesveipere. 
* 40 landgangsfartøy.
* 33 logistikk- og hjelpefartøy. 

#### Flystyrken
Aviation Naval (flystyrken) har et personell på 6500. Den disponerer 42 kampfly av typen Rafale, tre E-2C Hawkeye AEW&C-fly, 18 patruljefly, fire redningsfly, 25 transportfly, 27 antiubåthelikoptre, 40 flerbrukshelikoptre og seks treningsfly. 

## Referanser
Camerino

**Camerino** er en by i nærheten av Foligno i provinsen Macerata og ligger i regionen Marche i Italia.

## Referanser


## Eksterne lenker
*
Santa Prassede

**Santa Prassede** er en basilika på Esquilinhøyden i Roma, i en sidegate like ved Santa Maria Maggiore. Den begynte som et førkristent byggverk. Seneca dediserte flere av sine verker til en Novatus, og det har vært hevdet at Santa Prassede ble reist over restene av Novatus' termer (bad).

Den nåværende kirken ble bygget av pave Paschalis I (817-24). Den er kjent for det mosaikksmykkede Sankt Zenos kapell, som ble oppført som gravkapell til Paschalis' mor Theodora. Kapellet var i middelalderen også kjent som *Orto del Paradiso* («Edens hage») med sin mosaikk av jomfru Maria med Jesusbarnet. Til venstre ses en mosaikk av blant andre pavens mor Theodora med den firkantede glorien som viser at hun var i live da hun ble avbildet. Både pave Paschalis og hans mor ble gravlagt i kirken.

I kapellet ses også en mørk marmorsøyle som Kristus skal ha vært lenket til da han ble pisket før korsfestelsen. Søylen ble plassert i Santa Prassede i 1222 av kardinal Giovanni Colonna den yngre, som hadde fått søylen i foræring av kongen av Jerusalem etter det fjerde korstog, men først i 1699 ble søylen satt inn i Sankt Zenos kapell. Frem til da ble den bare vist frem på festdager.

Den store mosaikken over alteret er kopiert etter den 300 år eldre mosaikken i SS Cosma e Damiano ved Forum Romanum, og viser senator Pudens' to døtre, Prassede og Pudentia, som presenteres for Kristus av apostelen Peter og Paulus. Pave Paschalis er også avbildet, bærende en kopi av kirkebygningen han fikk reist. En formidabel 1700-talls *baldacchino* av Carlo Fontana blokkerer dessverre en stor del av mosaikken, så man må stå nesten helt bakerst i kirkerommet for å se helheten.

Senator Pudens skal ha vært den første som Paulus omvendte til kristendommen i Roma. Paulus skal også ha bodd hos ham i syv år under keiser Neros kristenforfølgelser. Pudens er nevnt i Bibelen i Paulus' andre brev til Timoteus: «Skynd deg å komme før vinteren! Evbolos, **Pudens**, Linus, Claudia og alle våre søsken hilser deg.»

I 822 fikk pave Paschalis gjenreist Prassedes bygning som en etterligning av en tidlig kristen basilika. Santa Prassede er en forminsket utgave av den gamle Peterskirken. Selv bygningskonstruksjonen etterligner tidlig kristen byggeskikk fra 300- og 400-tallet. Grunnmuren er store solide blokker tufa hentet fra den serviske mur. 

I kirkes ses også nedgangen til den opprinnelige krypten fra 800-tallet der man gjemte relikviene pave Paschalis lot hente fra katakombene. Også søstrene Prassede og Pudentia ble gravlagt her. Det sies at svampen de brukte til å tørke opp martyrenes blod med, ligger i sarkofagen der søstrene er gravlagt.

I kirken finnes også et ungdomsarbeid av Bernini, bysten av Giovan Battista Santoni fra rundt 1610, da Bernini var knapt tolv år gammel.

## Referanser


## Eksterne lenker
*
Hi-NRG

**Hi-NRG** (uttales «high energy») er musikksjanger som består av disco eller elektronisk dansemusikk i høyt oppdrevet tempo. Den har sitt opphav i USA og Storbritannia på slutten av 1970-årene.

Som musikksjanger er den karakterisert av hurtig tempo, stakkato hi-hat-rytmer (i rytmemønsteret «four-on-the-floor»), høy vokallyd med gjenklang og pulserende, oktave basslinjer (konvensjonell bassgitar innspilt på halv hastighet slik at den høres ut som den er en oktav høyere når den avspilles normalt). Den eldste tilknytningen til denne sjangeren var såkalt italo disco, og senere ble sjangeren vesentlig i utviklingen av techno og dessuten, om enn i mindre grad, for house music. 

## Referanser


## Eksterne lenker
* Dance Music Report's Hi-NRG Top 200 of the 1980s
*  Intervju med Hazell Dean om Hi-NRG, *Record Mirror*, august 1984]
Tor Berger Jørgensen

**Tor Berger Jørgensen** (født 27. desember 1945 i Oslo) er en luthersk biskop som frem til 2015 var biskop i Sør-Hålogaland bispedømme i Den norske kirke. Siden 2019 har han vært biskop i Lutheran Church in Great Britain, med sete i London. 

## Liv og virke
### Bakgrunn
Tor Berger Jørgensen er cand.theol. fra Misjonshøgskolen/Menighetsfakultetet 1972. 
### Misjonen
Jørgensen arbeidet i 15 år som misjonsprest i Japan for Det Norske Misjonsselskap; og var deretter generalsekretær i samme organisasjon fra 1991 til 1999. 

Jørgensen var domprost i Bodø Domkirke fra 2000 til 2007 og vikarierte da i flere perioder som fungerende biskop. I 2000 endret Jørgensen syn om homofiles stilling i kirken og har siden vært blant de mest liberale i dette synet. 

Han var også kandidat som biskop i Oslo bispedømme i 2005, da Ole Christian Kvarme ble valgt. 
### Biskop i Sør-Hålogaland
Han ble utnevnt til biskop 17. november 2006 og ble vigslet til ny biskop etter Øystein I. Larsen den 28. januar 2007. En knapp uke før han skulle vigsles til biskop gav han overfor Aftenposten tilkjenne at han gikk inn for at det innføres et eget ritual i kirken for homofile par som inngår partnerskap.

Biskop Tor Berger Jørgensen presteviet den 8. januar 2009 en samboende til prest. Ordinasjonen var historisk i og med at aldri tidligere har en prest som har levd åpent som samboer blitt ordinert til prest i Den norske kirke. Dette var også i strid med Kirkens egne regler. I 1995 hadde biskopene i Den norske kirke slått fast at en samboer ikke kan ordineres.  Med dette kom biskopen på kollisjonskurs med andre toppledere i Den norske kirke. Både preses i bispekollegiet, biskop Olav Skjevesland, og leder Nils-Tore Andersen i Kirkerådet tok avstand fra biskop Jørgensens tilsidsesettelse av dette. 

### Biskop i London
Den  6. oktober 2019 ble han vigslet som biskop i det lille britiske kirkesamfunnet Lutheran Church in Great Britain. 

Tor Berger Jørgensen var tidligere styreleder i foreningen Nei til Frontkollisjoner.

## Verker
Jørgensen har utgitt Fra *Luther til Marx* (1971) og *Glede i grått* (1984), og har skrevet Japan-delen i *Det Norske Misjonsselskaps jubileumshistorie* (1992).

## Referanser


## Eksterne lenker
*  Biskopen i Sør-Hålogaland bispedømme
* http://www.frontkollisjoner.no/foreningen/styret
Cosimo Tura

**Cosimo Tura**, også kjent som **Il Cosmè** eller **Cosmè Tura** (født omkring 1430 i Ferrara, død 1495 i Ferrara), var en italiensk renessansekunstner.

Cosimo Tura fant en særpreget kombinasjon av gotisk og antikt som knapt gjenfinnes hos andre kunstnere i ungrenessansen.

## Liv og verk
Tura var hoffmaler hos familien d'Este i Ferrara og grunnlegger av Ferraraskolen. Han kom senere til å stilles i skyggen av Ercole Roberti. Tura er mest kjent for veggmaleriene, bestilt av hertug Borso d'Este for *Palazzo Schifanoia* i Ferrara, med motiv fra den sorgløse livet ved hoffet. En mer dramatisk side av hans begavelse fremtrer i «Sankt Hieronymus», der den skulpturale behandlingen av skikkelsene tyder på påvirkning av Andrea Mantegna. 

## Verk i utvalg
* «Våren», 1460–1463, nå på National Gallery
* «Sankt Georg og dragen», Ferrara, 1469
* *«Pietà»*, Venezia, 1469–1470, nå på Museo Correr
* «Roverellapolyptyken», 1470–1474, nå på National Gallery

## Referanser


## Eksterne lenker
*
Creo – forbundet for kunst og kultur

**Creo – forbundet for kunst og kultur** er et norsk fagforbund tilsluttet LO. Yrkesutøvere som har inntekt fra kunstneriske eller kunstpedagogiske yrker eller virksomheter med tilknytning til dette, kan bli medlemmer av Creo.

Forbundets tidligere navn var Musikernes fellesorganisasjon (MFO); navneskiftet ble kunngjort 24. oktober 2018.

## Historikk
Forgjengeren MFO ble opprettet 1. januar 2001 ved en fusjon mellom Norsk kantor- og organistforbund (stiftet 1904), Norsk Musikerforbund (stiftet 1911) og Norsk Musiker- og Musikkpedagogforening (stiftet 1973).

## Medlemsmasse og tilknytning
Forbundet organiserer musikere, kirkemusikere, musikkpedagoger, operasangere, ballettdansere, sufflører og inspisienter mv, og har over  medlemmer.

Creo er tilsluttet Landsorganisasjonen i Norge. Forbundsleder er Hans Ole Rian.

## Referanser


## Eksterne lenker
*
Hotell- og Restaurantarbeiderforbundet

**Hotell- og Restaurantarbeiderforbundet (HRAF)** var et norsk fagforbund som ble opprettet i 1931, og som organisererte ansatte innenfor hotell-, restaurant-, kantine- og kafenæringen. Forbundet organisererte alle gruppene i bedriften, med unntak av arbeidsledere.

HK ble tilsluttet Landsorganisasjonen i Norge i 1931. Siste forbundsleder var Eli Ljunggren.

1. juni 2007 ble HRAF en del av Fellesforbundet.
Fellesorganisasjonen

**Fellesorganisasjonen** (FO) er en norsk fagforening for sosialarbeidere. Forbundet organiserer barnevernspedagoger, sosionomer, vernepleiere og velferdsvitere. Over 80 prosent av medlemmene er kvinner.

Marianne Solberg er forbundsleder fra 2023, og overtok vervet etter Mimmi Kvisvik.

FO ble stiftet i 1992, etter en sammenslåing av Norsk Barnevernpedagogforbund, Norsk Sosionomforbund og Norsk Vernepleierforbund. FO er tilsluttet Landsorganisasjonen i Norge. Internasjonalt er FO blant annet tilknyttet International Federation of Social Workers, International Association of Social Educators, European Federation of Public Service Unions og Public Services International, Nordisk forum for sosialpedagoger og Nordiske sosionomforbunds samarbeidskomité.

## Formål

FOs formål er å være den ledende arbeidstakerorganisasjonen for barnevernspedagoger, sosionomer, vernepleiere og velferdsvitere. FO skal fremme medlemmenes lønns- og arbeidsvilkår og være ledende på helse- og sosialpolitikk, yrkesetikk og profesjonsfag (ifølge FOs vedtekter). 

FO jobber med tariffpolitikk, profesjonspolitikk, helse- og sosialpolitikk, kvinnepolitikk, og internasjonalt arbeid (ifølge FOs prinsipprogram).

Jan Messel skriver i boka *I velferdsstatens frontlinje* (2013). at FO «befinner seg i krysningspunktet mellom sosialpolitikken, det yrkesfaglige og den mer vanlige fagforeningsvirksomheten.»

## Beslutningsorganer
Landsmøtet er FOs høyeste organ og avholdes hvert fjerde år. Landsmøtet velger blant annet Landsstyre og Arbeidsutvalg. Arbeidsutvalget er forbundets daglige politiske ledelse.

De fleste delegatene til landsmøtet velges av fylkeslagene.

Landsstyret består av arbeidsutvalget, lederne for FOs fylkesavdelinger og noen andre medlemmer. 

Arbeidsutvalget består av forbundsleder, nestleder og tre ledere av hvert sitt profesjonsråd. Alle velges av landsmøtet.

Profesjonsrådene er tilknyttet FOs seksjoner; barnevernspedagogseksjonen, sosionomseksjonen og vernepleierseksjonen. Profesjonsrådene velges av landsstyret og består av inntil 8 medlemmer. Det er en representant fra FO-Studentene i hvert av utvalgene.

## Medlemssammensetning
Av FOs 35 000 medlemmer er nesten 80 prosent yrkesaktive. Ca. 10 prosent er studenter. De siste 10 prosentene er pensjonister, stønadsmottakere og andre som ikke er i jobb.

FO organiserer på tvers av tariffområder og sektorer. De yrkesaktive medlemmene er fordelt mellom sektorene slik:

* Nesten 70 prosent i kommunesektoren, innenfor barnevern, nav og helse- og omsorgstjenester.
* Ca. 10 prosent jobber i sykehusene, i hovedsak innenfor psykisk helse, rusbehandling og habilitering.
* 10 prosent er statsansatte, med det statlige delen av barnevernet som den største gruppen.
* 10 prosent jobber i privat sektor i ideelle organisasjoner og kommersielle selskap.

## Forbundsledere i FO
* Marianne Solberg 2023–dd.
* Mimmi Kvisvik 2012–2023
* Rigmor Hogstad 2010–2012
* Randi Reese 2002–2010
* Oddrun Remvik 1992–2002

## Referanser


## Eksterne lenker
* 
*
Norsk Arbeidsmandsforbund

**Norsk Arbeidsmandsforbund (NAF)** er et norsk fagforbund som ble opprettet 13. april 1895 som *Det norske vei- og jernbanearbeiderforbund*. Første formann var Olav Strøm. I 1898 ble navnet endret til *Det norske sten-, jord- og bergarbeiderforbund*, mens organisasjonen fikk dagens navn i 1900, samtidig som forbundet meldte seg inn i LO.

Forbundet organiserer ca. 40 000 (2025) arbeidstakere innenfor forvaltning, anleggs- og vedlikeholdsarbeid i offentlig regi, anleggsrelatert entreprenørarbeid, renholdsbransjen, vaktmestere, skadesanering, spesialrenhold og vedlikehold, asfaltarbeid, bergindustrien, kystverket, vaktselskaper, parkeringselskaper, tunnel-, bom- og bruselskaper, servicevirksomhet på Svalbard og fritids- og fornøyelsestilbud som drives i privat regi, trafikkdirigenter samt miljøbedrifter. Forbundet organiserer også grupper som ikke faller inn under bestemte fag- eller industriforbunds virkeområder.

Forbundsleder fra 2023 er Brede Edvardsen. 

## Referanser



## Eksterne lenker
* 
* 
*
Dixie

**Dixie** (noen ganger også *Land of Dixie* eller *Dixieland*) er et populært navn på de amerikanske sørstatene. 

Det er flere teorier om navnets opprinnelse:
# En teori går ut på at det stammer fra en 10-dollarseddel utgitt i Louisiana tidlig på 1800-tallet, og hadde den franske teksten *Dix* (*ti*) på baksiden. Disse sedlene har nå en meget stor samlerverdi fra numismatikere. Disse sedlene ble omtalt som «Dixies» blant engelsktalende sørstatsboere, og området rundt New Orleans og det fransktalende delene av Louisiana ble kjent som «Dixieland». Etter hvert spredte denne benevnelsen til det meste av Sørstatene.
# En annen teori viser til betegnelsen «Mr. Dixy». som henviser til en 'snill' slaveeier på Manhattan hvor slaveri var lovlig fram til 1827. Han styre var så omsorgsfullt at uttrykket «Dixy's Land» ble kjent som et uttrykk for trygghet og god materiell standard.
# En tredje teori er at begrepet henviser til Jeremiah Dixon som var med på å etablere Mason-Dixon-linjen som definerte grensen mellom Maryland og Pennsylvania, og slik grensen mellom de statene som tillot og de som forbød slavehold.

## I bruk
* Sangen «I Wish I Was in Dixie» var en av flere uoffisielle nasjonalsanger for Amerikas konfødererte stater
* Jazzsjangeren Dixieland
* Countrypopgruppa Dixie Chicks
* Delstaten Alabama kalles «The Heart of Dixie»
* Sangen «The Night They Drove Old Dixie Down» med The Band

## Referanser
Fylkesvei 7500

**Fylkesvei 7500** går mellom Sildhopen og Elvekroken i Sørfold kommune.

Veien mellom Bonåsjøen og Sildhopen er en del av gamle E6. Middagsfjellettunnelen og Kobbskartunnelen på E6 er stengt for syklister, og fylkesvei 7500 er alternativ vei. Syklister kan også ta buss langs E6. Ferjesambandet mellom Bonåsjøen og Sommerset ble nedlagt 10. juli 1986 da fergefri E6 ble åpnet mellom Sommerset og Sildhopen.

Frem til 2019 hadde veien betegnelsen fylkesvei 613 (Nordland).

I omtrent perioden 2030 til 2035 skal ny vei E6 bygges med stamveistandard (8 meter bredde), i hovedsak langs fylkesveiens strekning Bonåsjøen–Sildhopen. Dessuten skal en 800 meter lang bru bygges over Leirfjorden.
## Kommuner og knutepunkter

## Referanser


## Eksterne lenker
* Vegvesenets vegkart 
*
Norsk Jernbaneforbund

**Norsk Jernbaneforbund (NJF)** er et fagforbund som ble opprettet i 1892. Forbundet organiserer de fleste ansatte i Jernbanedirektoratet, Bane NOR SF,  Vygruppen AS (tidligere Norges Statsbaner AS) med datterselskaper som f eks Vy tog AS, Vy buss AS og CargoNet AS samt ansatte i Flytoget AS, Entur AS, Norske Tog AS, Mantena AS, Go-Ahead Nordic AS, SJ Norge AS og andre jernbanerelaterte offentlige virksomheter. Forbundet har vel 14 700 medlemmer.

NJFs søsterorganisasjon Norsk Lokomotivmannsforbund organiserer Lokomotivførerne.

NJF ble tilsluttet Landsorganisasjonen i Norge i 1919.

Jane B. Sæthre har vært leder av forbundet siden 2016.

## Referanser


## Eksterne lenker
* 
*
Norsk Lokomotivførerforbund

**Norsk Lokomotivførerforbund** (**NLF**) er et fagforbund som ble opprettet i 1893. NLF ble tilsluttet Landsorganisasjonen i Norge (LO) i 1919. Forbundsleder er Rolf Ringdal. Forbundet har ca. 1.500 medlemmer, og er med det LOs tredje minste forbund. Det er samtidig det forbundet med størst oppslutning innen den yrkesgruppa de organiserer – tilnærmet 100 prosent.

NLF er en profesjonsorganisasjon, og organiserte opprinnelig «lokomotivførere, lokomotivførerassistenter, lokomotivkontrollører, lokomotivledere og lokomotivmestre». I dag er enkelte av disse stillingskategoriene borte, men det er fortsatt et krav for medlemskap at en har lokomotivførerutdanning, og hoveddelen av medlemsmassen er personer ansatt som lokomotivførere i forskjellige jernbaneforetak.

Forbundet gir ut medlemsbladet *[[Lokomotivmands Tidende]]* ti ganger i året.

NLF har i noen sammenhenger et samarbeid med Norsk Jernbaneforbund, som organiserer de fleste andre yrkesgrupper (enn lokomotivførere) innen jernbanesektoren.

## Forbundsledere
* Karl Andersen (1893–1901)
* Ludvig O. Bauer (1901–1908)
* Emil Sandberg (1908–1911)
* Thorvald Nordahl (1911–1916)
* Jens Kraft Lund (1916–1919)
* Sigurd Iversen (1919–1924)
* Emil Sandberg (1924–1925)
* Robert Lund (1925–1931)
* Thorleif Narvestad (1931–1950)
* Mathias Heggestad (1950–1961)
* Oluf Andreas Anfinsen (1961–1975)
* Gunnar Tønder (1975–1990)
* Oddvar Skaar (1989–1990)
* Øystein Aslaksen (1991–2011)
* Rolf Ringdal (2011– )

## Litteratur
* Alfred Skar: *Norsk Lokomotivmannsforbund gjennom 60 år*, NLF, Oslo 1953
* Olaf Ingebretsen: *Først i sporet gjennom 100 år. Norsk lokomotivmannsforbund 1893-1993*, Notabene Forlag, Oslo 1993

## Eksterne lenker
* 
*
Norsk Treindustriarbeiderforbund

**Norsk Treindustriarbeiderforbund** (**N.T.A.F.**) er et tidligere fagforbund som ble opprettet 6. februar 1904 da *Norsk Møbelsnekkerforbund* gikk ut av *Norsk Trearbeiderforbund*. Forbundet slo seg sammen med LO-forbundet Industri Energi fra 01.01.2009.

Forbundet organiserte arbeidstakere innen møbelindustri og annen treindustri bla. skifabrikker, listefabrikker og børstefabrikker og hadde vel 4700 medlemmer.

NTF ble tilsluttet Landsorganisasjonen i Norge i 1904.

## Eksterne lenker
* Norsk Treindustriarbeiderforbund
* Industri Energi
Norsk Transportarbeiderforbund

**Norsk Transportarbeiderforbund (NTF)** var et fagforbund som ble opprettet 2. april 1896 og nedlagt 31. mai 2019. NTF var Norges største fagforbund innen logistikk og transport. Hovedområdene for forbundet var sjåfører og verksted-/vedlikeholdspersonale i busselskap, lager-/terminalarbeidere og sjåfører innen spedisjons- og grossistnæringen, avisbud i avisbedrifter, drosjesjåfører, ansatte i miljøbedrifter (renovasjon og gjenvinning), godssjåfører (lang- og nærtransport av gods) og losse- og lastearbeiderne i havnene.

Forbundet hadde over 20 000 medlemmer fordelt på 16 fagforeninger over hele landet.

Forbundets hovedadministrasjon som lå i Oslo, besto av ni tillitsvalgte og ni ansatte. NTF ble tilsluttet Landsorganisasjonen i Norge i 1907. Forbundet var medlem av Den Internasjonale Transportarbeiderføderasjonen. siste forbundsleder var Lars Morten Johnsen.

8. mai 2019 vedtok ett ekstraordinært landsmøte at NTF ble nedlagt og slo seg sammen med Fellesforbundet.

## Ledere
* Lars Morten Johnsen (2016- 2019)
* Roger Hansen (2009-2016)
* Per Østvold (1996-2009)
* Walter Kolstad (1973-1996)
* Henry Nicolaysen (1962-1973)
* Kjønik Kjøniksen (1957-1962)
* Olaf Askeland (1953-1957)
* Leif Olsen (1946-1953)
* Hans Fladeby (1936-1946)
* Sigurd Forbord (1925-1936)
* Oscar Olsen (1915-1925)
* Petter Andersen (1903-1905, og 1909-1915)

## Referanser


## Eksterne lenker
* Norsk Transportarbeiderforbund
* Transporten i hundre : Norsk transportarbeiderforbunds historie 1896-1996
Norsk Nærings- og Nytelsesmiddelarbeiderforbund

**Norsk Nærings- og Nytelsesmiddelarbeiderforbund (N.N.N.)** er et fagforbund som ble opprettet i 1923. NNN organiserer blant annet produksjons-, vedlikeholds- og transportansatte i næringsmiddelindustrien, som er landets nest største industri. 

NNN ble tilsluttet Landsorganisasjonen i Norge i 1923, har et utstrakt samarbeid med forskjellige miljøer og organisasjoner for å ivareta medlemmenes interesser. 

Forbundsleder er Anne Berit Aker Hansen.

## Forbundsledere
*Richard Hansen (1923–1931)
*Rasmus Rasmussen (1931–1950)
*Erling Frogner (1950–1965)
*Åge Petersen (1965–1977)
*Einar Hysvær (1977-1995)
*Torbjørn Dahl (1995-2005)
*Jonny Hagen (2005–2007)
*Jan-Egil Pedersen (2007–2019)
*Anne Berit Aker Hansen (2019–)

## Eksterne lenker
* 
*
Skolenes landsforbund

**Skolenes landsforbund (SL)** er et fagforbund i LO, opprettet i 1982. Forbundet organiserer lærere, skoleledere, trafikkskolelærere og annet fagpersonell innen utdannings- og oppvekstsektoren. SL organiserer også studenter som skal arbeide innenfor utdanning og oppvekst.   

Forbundets mål er som en del av fagbevegelsen å arbeide for et godt, demokratisk offentlig utdanningssystem og for gode lønns- og arbeidsvilkår. Forbundet hadde 5300 medlemmer i 2008 og passerte 7000 i januar 2020. I september 2025 er antall medlemmer 7800.

Jon Oddvar Holthe tiltrådte som forbundsleder 1. august 2025. 

**Tidligere ledere av forbundet:**
* 1982-1993 – Sverre Worum
* 1993-2005 – Gro Standnes
* 2005-2013 – Stein Grøtting
*2013-2021 – Anne Finborud 
*2021-2025 – Mette Johnsen Walker
*2025          – Jon Oddvar Holthe

## Referanser

* Sverre Worum ''SKOLENES LANDSFORBUND 1982-2007: FESTSKRIFT''

## Eksterne lenker
* 
* 
*  Profesjonsetisk plattform
Francesco del Cossa

**Francesco del Cossa** (født omkring 1436 i Ferrara, død 1477 i Bologna) var en italiensk maler av Ferraraskolen.

Cossa var trolig elev av Cosimo Tura, men ble påvirket av Andrea Mantegna og Francesco Squarcione. Visse av hans malerier går i Piero della Francescas stil. Freskene *Månedene* (omkring 1470) i *Palazzo di Schifanoia* i Ferrara gjengir detaljfullt bilder av livet ved hoffet.

## Referanser


## Eksterne lenker
*
Ercole Roberti

**Ercole Roberti** (født ca. 1450 i Ferrara, død 1496 i Ferrara) var en italiensk maler av Ferraraskolen.

## Liv og verk
Roberti var medhjelper til Francesco del Cossa i Ferrara og senere i Bologna, innen han erstattet Cosimo Tura som maler ved hoffet d'Este i Ferrara i 1486. Hans mest betydningsfulle verk var altertavlen «Tronende Madonna og Barn med helgener» (1480) og en *[[Pietà]]*.

## Referanser


## Eksterne lenker
*
Torini

**Torini** består av 4 personer fra forskjellige steder i Norge. Prosjektet startet vinteren 2004, og har siden da hatt en jevn musikalsk utvikling. Torini spiller nå en form for punk som de har valgt å kalle Melodisk Nova Punk.

## Medlemmer

*Tore (vokal)
*Leif (trommer)
*LK (gitar)
*Jon (bass)

## Torini EP

*Leaders & Pop Stars
*Heaven
*Darkness
*Victoria

## Eksterne lenker
*  (engelsk)
Nancy Fraser

**Nancy Fraser** (født 20. mai 1947 i Baltimore i Maryland i USA) er en fremtredende amerikansk feminist, kritisk teoretiker og professor ved New School for Social Research. Sammen med Andrew Arato er hun utgiver av tidsskriftet *Constellations*, et fagtidsskrift for kritisk teori og demokratiteori. 

Hun ble i 2015 utnevnt til professor II ved Senter for tverrfagleg kjønnsforsking ved Universitetet i Oslo

## Verker (utvalg)
* *Unruly Practices: Power, Discourse and Gender in Contemporary Social Theory* (ISBN 0-7456-0391-2)
* *Feminist Contentions: A Philosophical Exchange* (ISBN 0-415-91086-2)(med Seyla Benhabib, Judith Butler, og Drucilla Cornwall)
* *Justice Interruptus. Critical Reflections on the Postsocialist Condition* (ISBN 0-415-91795-6)
* *Redistribution or Recognition? A Political-Philosophical Exchange* (ISBN 1-85984-492-8)

## Referanser


## Eksterne lenker
*
Stade de Genève

**Stade de Genève** er et stadion i Genève, Sveits. Stadionet har en tilskuerkapasitet på 32&nbsp;000, og er hjemmebanen til den sveitsiske fotballklubben Servette FC. Stadionet var arena for privatlandskampen i fotball mellom  og  12. november 2005. (England vant 3-2). Også privatlandskampen mellom  og  ble spilt på Stade de Genève. 

## Eksterne lenker
*
Parkland Hospital

**Parkland Hospital** er et sykehus beliggende i 5201 Harry Hines Boulevard, vest for Oak Lawn i Nord-Dallas, Texas (USA). Åpnet i 1894.

Både president John F. Kennedy (drept 22. november 1963) og hans mistenkte drapsmann Lee Harvey Oswald (drept 24. november 1963) døde ved Parkland Hospital. Det samme gjorde Oswalds drapsmann, Jack Ruby (3. januar 1967).

## Eksterne lenker
* Sykehusets nettsted (engelsk)
Bridgeport

**Bridgeport** er en by i Fairfield County i den amerikanske delstaten Connecticut. Byens areal er 50,2&nbsp;km² og den har ca. 140&nbsp;000 innbyggere (2003). Ca. 31 % er afroamerikanere. 18 % lever under fattigdomsgrensen.

Byen ble grunnlagt i 1659, men fikk ikke status som by før på 1800-tallet.

Byen ligger ved Long Island-sundet i den sørlige delen av delstaten, ca. 80&nbsp;km nordvest for byen New York.

## Kjente personer fra Bridgeport
*P.T. Barnum, sirkusdirektør
*Robert Mitchum, skuespiller
*Charles Sherwood Stratton, kjent som «Tom Thumb», sirkusdverg

## Referanser


## Eksterne lenker
*
Stadion Wankdorf

**Stadion Wankdorf**, tidligere **Stade de Suisse** er et stadion i Bern, Sveits. Stadionet er hjemmebanen til den sveitsiske fotballklubben BSC Young Boys, og er det nest største fotballstadionet i Sveits. Stadionet er også en av åtte arenaer under EM i fotball 2008.

## Historie
Stadionet ble bygget på samme sted som det tidligere Wankdorf stadion lå, som ble revet i 2001. Det nye stadionet har en tilskuerkapasitet på 32&nbsp;000, alle under tak. Integrert i taket er det solcellepaneler, som kan produsere 700&nbsp;000 kWh hvert år. Stadionet ble offisielt åpnet 30. juli 2005, selv om den første kampen mellom Young Boys og Olympique Marseille ble spilt 16. juli 2005. (Olympique Marseille vant 3-2). Kampen var satt opp som en «infrastruktur-test», som var grunnen til at det ikke ble solgt mer enn 14&nbsp;000 billetter.

Stadionet ble også brukt av fotballklubben FC Thun i tre mesterligakamper i 2005, og for en kamp i UEFA-cupen i 2006.

## Referanser


## Eksterne lenker
*
Steinfrukt

**Steinfrukt** eller **stenfrukt** (latin: *drupa*) er en frukttype som kjennetegnes av et (som regel) saftig fruktkjøtt som omgir en meget hard "stein" som igjen inneholder fruktas eneste frø. 

Kjente eksempler på planter med steinfrukter er artene i kirsebærslekta, men frukttypen finnes hos mange andre grupper planter også, som f.eks. mango, oliven og mange palmer, som kokosnøtt og daddelpalme. Delfruktene (dvs. enkeltenhetene i hele frukta) hos bringebær og bjørnebær er også steinfrukter.
Scott Speed

**Scott Andrew Speed** (født 24. januar 1983 i Manteca, California) er en amerikansk racingfører som kjørte i Formel 1 for Scuderia Toro Rosso i 2006 og 2007.

Han debuterte i Formel 1 i 2005 som testfører for Red Bull Racing under Canadas og USAs Grand Prix.

Foran 2006-sesongen fikk Speed et sete i Toro Rosso, etter at Red Bull kjøpte opp Minardi høsten 2005. Han ble første amerikanske Formel 1-fører siden Michael Andretti kjørte for McLaren i 1993. Han maktet ikke å få poeng i løpet av sesongen og endte førermesterskapet på en 20.-plass. Han fullførte i 13 av 18 løp.

Under Australias Grand Prix fullførte Speed på 8.-plass, som skulle gitt han sitt (og Toro Rossos) første poeng i Formel 1. Han ble imidlertid gitt en tidsstraff på 25 sekunder for å ha passert David Coulthard under gulflagg, som førte til at endte på 9.-plass. Under forklaringen fra løpsledelsen etter løpet ble Speed illagt en bot på $5000 for å ha bannet til Coulthard.

Etter Europas Grand Prix ble Speed byttet ut med tyskeren Sebastian Vettel.

## Resultater
### Fullstendige Formel 1-resultater
(Forklaring) (Resultater i uthevet skrift indikerer **[[pole position]]**, resultater i kursiv indikerer *[[raskeste runde]]*)

## Se også
* Liste over Formel 1-førere
## Eksterne lenker
* 
*
Enskede gård tunnelbanestasjon

**Enskede gård tunnelbanestasjon** er en stasjon på Stockholms tunnelbane. Den ligger i bydelen Enskede Gård.

Stasjonen trafikkeres av T-bane 1 (grønn linje) mot Hagsätra/Hässelby, mellom stasjonene Globen og Sockenplan. Stasjonen består av en utendørs plattform med inngang fra nordsiden.

Stasjonen ble åpnet 9. september 1951.

## Eksterne lenker
* Oversikt over kollektivtransport-systemet i Stockholm på sl.se
* Linjekart for Stockholms tunnelbane
Kirsebærslekten

Se teksten

**Kirsebærslekten**, er en slekt i rosefamilien som innbefatter kjente arter som hegg og morell og flere frukttrær som kirsebær og plomme. Slekta har over 200 arter. Frukttypen er felles i slekta og er av typen steinfrukt.

Et tydelig felles kjennetegn er tverrgående bånd av barkporer.
Blomstene er vanligvis roselignende og hvite til rosa. Fruktene er typiske steinfrukter, med saftig fruktkjøtt rundt en forholdsvis stor "stein", som er et frø omgitt av et steinhardt skall. Frøet, som ligger løst inne i det harde skallet er også beskyttet mot frøspisere ved at det inneholder ganske mye av stoffer som spaltes til cyanider, slik at frøene er giftige for de fleste dyr. Det er imidlertid noen som har spesialisert seg på å spise dem, som fuglearten kjernebiter (*Coccothraustes coccothraustes*). Hos fruktetende fugler og pattedyr passerer disse frøene normalt uskadet gjennom fordøyelseskanalen og spres med avføringen. Da mange av disse artene spres med omvandrende fugler, kan de spire ganske langt fra nærmeste forekomst av arten.

## Galleri

Fil:3 blood plums on tree.jpg|Plommer på et tre
Fil:Prnus-spp.JPG|Steinfruktplanter har et karakteristisk mønster av porer i barken.


## Systematikk
En mulig inndeling av kirsebærslekten er vist nedenfor. Bare et utvalg av artene er nevnt.

* underslekt *Prunus*
** seksjon *Armeniaca*
*** aprikos (*Prunus armeniaca*)
*** *[[Prunus brigantina]]*
** seksjon *Microcerasus*
*** *[[Prunus prostrata]]*
** seksjon *Penarmeniaca*
*** *[[Prunus pumila]]*
** seksjon *Prunus*
*** kirsebærplomme (*Prunus cerasifera*) 
*** plomme (*Prunus domestica*)
**** kreke (*Prunus domestica* subsp. *insititia*)
*** salicinaplomme (*Prunus salicina*)
*** slåpetorn (*Prunus spinosa*)
** seksjon *Prunocerasus*
*** *[[Prunus americana]]*
*** *[[Prunus nigra]]*
* underslekt *Cerasus*
** seksjon *Cerasus*
*** morell (*Prunus avium*)
*** kirsebær (*Prunus cerasus*)
*** dvergkirsebær (*Prunus fruticosa*)
*** fujikirsebær (*Prunus incisa*)
*** neverhegg (*Prunus maackii*)
*** mahaleb (*Prunus mahaleb*)
*** nipponkirsebær (*Prunus nipponica*) 
*** *[[Prunus pensylvanica]]*
*** sargentkirsebær (*Prunus sargentii*) 
*** bjørkekirsebær (*Prunus serrula*)
*** japankirsebær (*Prunus serrulata*)
*** higgankirsebær (*Prunus subhirtella*)
** seksjon *Laurocerasus*
*** *[[Prunus africana]]*
*** *[[Prunus caroliniana]]*
*** laurbærhegg (*Prunus laurocerasus*)
*** portugalhegg (*Prunus lusitanica*)
*** hegg (*Prunus padus*)
**** fjellhegg (*Prunus padus* subsp. *borealis*)
*** romhegg (*Prunus serotina*)
*** virginiahegg (*Prunus virginiana*)
* underslekt *Amygdalus*
** mandel (*Prunus dulcis*)
** fersken (*Prunus persica*)
*** nektarin (*Prunus persica* var. *nucipersica*)
** dvergmandel (*Prunus tenella*)
** rosemandel (*Prunus triloba*)
* underslekt *Emplectocladus*
** *[[Prunus fasciculata]]*

## Referanser


## Eksterne lenker
*
Stureby tunnelbanestasjon

**Stureby tunnelbanestasjon** er en stasjon på Stockholms tunnelbane og ligger i bydelen Stureby. Den trafikkeres av T-bane 1 (grønn linje) og ligger mellom stasjonene Svedmyra og Bandhagen.

Stasjonen ligger mellom Sågverksgatan og Munksjövägen ved Skönviksvägen. En provisorisk stasjon ble åpnet 9. september 1951, mens den permanente (nåværende) stasjonen ble åpnet 1. oktober 1953.

Stasjonen består av en plattform utendørs med inngang fra sør.

## Eksterne lenker
* Oversikt over kollektivtransport-systemet i Stockholm på sl.se
* Linjekart for Stockholms tunnelbane
Aérospatiale Gazelle

The **Aérospatiale Gazelle** er et fransk fem-seters helikopter, vanligvis brukt til lett transport, speiding / rekognosering-oppdrag og lette angrep oppgaver. Den driftes av en enkel *Turbomeca Astazou* gassturbin og var det første helikopteret som brukte en fenestron hale i stedet for en konvensjonell halerotor. Den ble  designet av Sud Aviation, senere Aérospatiale, og ble produsert i Frankrike og Storbritannia gjennom en fellesproduksjons-avtale med Westland Aircraft. Senere ble den også produsert på lisens av SOKO i Jugoslavia og av Arab British Helicopter Company (ABHCO) i Egypt.

Etter å ha kommet i tjeneste første gang i 1973 har Gazelle blitt kjøpt og vært i bruk av mange land. Den har også vært i brukt i flere konflikter rundt om i verden, bl.a. av Syria under Libanon-krigen 1982, av Rwanda under borgerkrigen i Rwanda på 1990-tallet, og blant flere land på begge sider under Gulfkrigen i 1990-91. I fransk tjeneste har Gazelle blitt erstattet av det større Eurocopter Tiger som angrepshelikopter, men er fortsatt i bruk som speider-helikopter.

## Historie
I 1968 inngikk Storbritannia og Frankrike en avtale om å produsere tre typer helikoptre: Puma, Lynx og Gazelle. Den britiske fly- og helikopterprodusenten Westland Helicopters fikk oppgaven med å konstruere og bygge Lynx. Aérospatiale fikk på sin side bygge Puma og Gazelle.

## Spesifikasjoner

## Eksterne lenker
*
Aérospatiale SA 330 Puma

**Aérospatiale Puma** er et fransk designet helikopter som er produset av Aérospatiale. Det er medium-stort, og brukes gjerne som transport/bruks-helikopter.

## Historie
I 1968 inngikk Storbritannia og Frankrike en avtale om å produsere tre typer helikoptre: Puma, Lynx og Gazelle. Den britiske fly- og helikopterprodusenten Westland Helicopters fikk oppgaven med å konstruere og bygge Lynx. Aérospatiale fikk på sin side bygge Puma og Gazelle.

## Videreutvikling
Aérospatiale utviklet på et senere tidspunkt Super Puma, en forbedret og større versjon enn originalen. Senere var Aérospatiale med på å danne Eurocopter og Super Puma heter nå Eurocopter Super Puma.

## Eksterne lenker
* Airbus Helicopters (Aerospatiale) SA 330 Puma
Ola Thune

**Ola Thune** (født 1953) er en norsk privatetterforsker og tidligere politietterforsker med bakgrunn fra Kripos.

Thune vokste opp som odelsgutt på en gård i Fagernes. Hans far var bussjåfør, mens moren styrte hønseriet og kyllingproduksjonen på gården. Han vokste opp med tre eldre søstre og en yngre bror. Han forlot Valdres som 16-åring og livnærte seg som musiker, spikerselger og glasskjærer i Årdal før han gikk handelsskolen og ble klesselger i en butikk på Gjøvik. I tenårene var han også i en periode med i et rockeband. På midten av 1970-tallet begynte han på Politiskolen hvor han ble uteksaminert i 1977. Han begynte som politiaspirant i Tromsø i 1975 og i 1979 ble han ansatt i Kripos. Under tiden i Kripos var han involvert i etterforskningen av de fleste store drapssakene i Norge på 1980- og begynnelsen av 90-tallet. Han ble rikskjent i 1992 etter at han brukte ferien sin fra Kripos til å finne og avsløre drapsmannen i Anne Kristin-saken på Fuerteventura i Spania. 

I 1992 sluttet han i Kripos og startet eget etterforskningsbyrå. Like etter grunnla han Thune Security som skulle forebygge og avdekke kriminelle handlinger mot næringslivet. Firmaet gikk konkurs i 2000. I 2001 ble han ansatt som taktisk leder ved Nye Kripos. Etter en tid i stillingen fikk han etter eget sigende inntrykk av at han hadde blitt hentet inn for å rydde opp etter Birgitte Tengs-saken, selv om dette ikke ble uttalt direkte. I 2005 ble han ansatt TVNorge hvor han ledet det delvis selvutviklede TV-programmet *Savnet*. Programmet omhandlet uoppklarte kriminalsaker. I 2008 startet sitt eget program, *Thune*, som gikk på samme kanal. 

Han har skrevet flere bøker relatert til sitt yrke: *Sannheten om Anne Kristin-saken* og *Jakten* sammen med Ragnar Kvam jr., *Rammet av vold* med flere andre, og *Sporløst forsvunnet* sammen med Kjell Ola Dahl. I 2016 utgav han *Byen vest for loven* som handler om ukultur og maktspill i Bergenspolitiet.

## Utmerkelser
Thune har mottatt flere utmerkelser for sitt arbeid. Blant annet ble han av VG-leserne kåret til «Årets Navn» i 1992 og fikk samme år Røde Kors' pris som «Årets Medmenneske». Bakgrunnen var arbeide som han på fritiden hadde nedlagt i Anne Kristin-saken.

## Familie
Thune er bosatt i Oslo, og ble i 2000 gift med Haleh, opprinnelig fra Iran. Han konverterte til Islam forut for ekteskapsinngåelsen.  

## Referanser
Martin Vestby

**Martin Gillebo Vestby** (født 1977) er norsk tidligere semiproffsyklist. Han syklet for Team ProComm-Van Hemert (Nederland), CK Jarlsberg, Horten & Omegn CK, Sandnes SK, Glåmdal-Nittedal Elite, Bioagrico Cureghem Sportif (Belgia) og Team Bianchi Nordic (Sverige).

I 2000 vant han Roserittet sammenlagt, og i 2003 vant han NM-tittelen i gateritt. Vestby representerte Tønsberg Cykkelklubb i Norge. I 2008 ble han ansatt som juniorlandslagstrener i Norges Cykleforbund og la opp som aktiv.

Vestby var trener for den svenske syklisten OL-sølv vinneren Emma Johansson. Paret flyttet til Tønsberg i 2008. og giftet seg i 2011.

Før 2018-sesongen ble han ansatt som sportsdirektør i Mitchelton-Scott

## Referanser


## Eksterne lenker
*
Det Frie Samfunns forlag

**Det Frie Samfunns forlag** er et forlag grunnlagt av Bertram Dybwad Brochmann.

Forlaget ble etter B.D. Brochmann drevet av forfatteren og redaktøren Even Lorch-Falch fram til 2018, og hadde sitt tilholdssted i Elverum
Fylkesvei 7564

**Fylkesvei 7564** går mellom Kalvåsen og Brenna i Narvik kommune i Nordland.

Frem til 2019 hadde veien betegnelsen fylkesvei 737 (Nordland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Westland Aircraft

**Westland Aircraft Ltd.** ble etablert i 1915 som **Westland Aviation Works**. Firmaet produserte flytyper som Sopwith 1½ Strutter og Vickers Vimy på kontrakt under den første verdenskrig, men prøvde seg snart med egne flytyper. Mellomkrigstiden så utviklingen av Westland Wapiti, og i 1935 skiftet firmaet navn til Westland Aircraft.

Under den andre verdenskrig er Lysander den mest kjente flytypen utviklet av Westland, men Westland produserte også  Supermarine Spitfire (i alt 685 Mk.IA, Mk.VB og Mk.VC) og Supermarine Seafire, som Westland var med å tilpasse bruk på hangarskip. De produserte hele 2115 Seafire Mk.IIC, Mk.III, Mk.XV og Mk.XVII for Supermarine.

Etter krigen produserte de jagerflyet/angrepsflyet Westland Wyvern, men begynte å prioritere produksjon av helikoptre fremfor fly og i 1959 overtok Westland Saunders-Roe og i 1960 Fairey Aviation og all utvikling og produksjon av helikoptre fra Bristol Aeroplane Company. I 1961 ble selskapet fusjonert med en rekke andre og fikk navnet Westland Helicopters.

## Flytyper produsert av Westland

### Militære fly

* Walrus – 1920 – hangarskipbasert rekognoseringsfly
* Wapiti – 1927 – to-seters rekognoserings-/bombefly
* Wallace – 1931 – to-seters rekognosering-/bombefly
* Lysander – 1935 – militært kommunikasjonsfly
* Whirlwind – 1937 – jagerfly
* Welkin – 1940 – jagerfly
* Wyvern – 1945 – hangarskipbasert jagerfly / angrepsfly

### Sivile fly
* Limousine – 1919 – kommersielt passasjerfly
* Westland Widgeon – 1926 – to-seters sportsfly
* Wessex – 1929 – kommersielt passasjerfly

### Helikoptre
* Dragonfly – 1949 
* Whirlwind – 1953 – (lisensbygget Sikorsky S-55)
* Widgeon – 1955
* Scout – 1961

### Eksperimentelle fly og prototyper
* N.1B – 1916 – sjøfly/jagerfly
* Wagtail – 1917 – jagerfly
* Weasel – 1918 – to-seters jagerfly/rekognoseringsfly
* Dreadnought – 1924 – postfly
* Woodpigeon – 1924 – sportsfly
* Yeovil – 1926 – to-seters bombefly
* Wizard – 1927 – jagerfly
* Westbury – 1927 – tre-seters jagerfly
* Witch – 1927 – to-seters bombefly
* Pterodactyl – 1928 – haleløst demonstrasjonsfly
* Interceptor – 1929 – jagerfly
* C.O.W. Gunfighter – 1930 – jagerfly
* PV.3 – 1931 – torpedofly
* PV.7 – 1933 – to-seters rekognoseringsfly/bombefly
* C.29 – 1934 – autogyro
* F.7/30 – 1934 – jagerfly
* CL.20 – 1935 – autogyro
* Westminster – 1956 – transporthelikopter
Vest-Virginias flagg

**[[Vest-Virginia]]s flagg** består av en blåkantet hvit duk med delstatens våpen i midten. Flagget ble vedtatt 7. mars 1929. Det er i størrelsesforholdet 10:19, tilsvarende USAs flagg.

Våpenet gjenspeiler delstaten Vest-Virginias historie, holdninger og ressurser. Våpenskjoldet består av en bonde til venstre og en gruvearbeider til høyre holder en stein hvor delstatens inntredelsesdato i unionen er gravert: 20. juni 1863. Steinen er bevokste med eføy, som også dekker fjellet de to mennene står på.  Foran steinen ligger to rifler, og over dem en rød frihetslue. I skjoldfoten står delstatens motto *Montani Semper Liberi* (*Fjellfolk er alltid frie*), en referanse til at Vest-Virginia ble dannet av de fjellrike vestlige delene av delstaten Virginia som nektet å forlate unionen før borgerkrigen. Den nederste delen av våpenet er kranset inn av delstatsblomsten rhododendron. Teksten *State of West Virginia* står over skjoldet. 

## Tidligere flagg
Vest-Virginias første delstatsflagg ble skapt i 1904 i forbindelse med en utstilling der delstaten hadde egen paviljong. Flagget besto av en delstatsblomsten rhododendron mot hvitt midtfelt innrammet av blått og med røde frynsekanter. Det ble offisielt vedtatt 24. februar 1905 og var i bruk i to år. Flagget ble endret 25. februar 1907 da rhododendron-motivet ble flyttet til flaggets bakside og framsiden fikk delstatsseglet som motiv. Fordi delstatsseglet ofte ble vist sammen med rhododendron-motivet på begge sider i de flagg som ble laget, ble delstatsflagget i 1929 endret og fikk den form vi kjenner i dag.

## Litteratur
* Whitney Smith: *The Flag Book of the United States — The Story of the Stars and Stripes and the Flags of the Fifty States*, 1970
Sikorsky SH-3 Sea King

**Sikorsky SH-3 Sea King** er et amerikansk helikopter produsert av Sikorsky Aircraft Corporation.

Westland Aircraft bygde så denne modellen på lisens i Storbritannia under navnet Westland Sea King. Flere land, deriblant Danmark, kjøpte den amerikanske varianten. Det norske Luftforsvaret er derimot utstyrt med modellen fra Westland. Det finnes også en sivil variant av helikopteret, Sikorsky S-61.

Sikorsky SH-3 Sea King ble utviklet for bruk fra skip blant annet ved at bakre del av halen kan foldes framover og fire av de fem rotorbladene foldes bakover, slik at helikopteret blir lett å stue. Fordi helikopteret har et amfibisk skrog kan det lande på vann.

Ved nødlanding på vann kan flyteelementer i pongtongene blåses opp for bedre stabilitet. Siden motorene og girsystemet gir maskinen et høyt tyngdepunkt, er det risiko for at den vendes opp-ned etter landing på vann om det er sjøgang eller dersom pongtongene blir ødelagt i landingen.

## Spesifikasjoner

*Data hentet fra Omnifarious Sea King*

* **Mannskap:** To til fire, avhengig av type oppdrag
* **Lengde:** 17,02 m
* **Rotordiameter**: 18,90 m
* **Vingeareal:** 280 m²
* **Høyde:** 5,13 m
* **Vekt (tom):** 6&nbsp;387 kg
* **Maks startvekt:** 9&nbsp;707 kg

**Ytelse**

* **Motorer:** 2 *Rolls-Royce Gnome* H1400-2 turboshaft, 1&nbsp;660 hk (1&nbsp;238 kW) hver
* **Propeller:** Fembladers rotor
* **Toppfart:** 208 km/t
* **Rekkevidde:** 1&nbsp;230 km
* **Klatreevne:** 2&nbsp;020 fot/min (10,3 m/s)

## Referanser


## Eksterne lenker
* Sikorsky SH-3 Sea King
Flod

**Flod** er et eldre uttrykk bibeholdt for en stor og bred elv, som har en stor middelvannføring.

De elvene som har blitt omtalt som *floder* er blant annet:
* Afrika:
** Kafuefloden
** Kongofloden
** Lualabafloden
** Luangwafloden
** Nigerfloden
** Nilfloden
** Zambesifloden
* Asia
** Brahmaputrafloden
** Den gule flod
** Gangesfloden
** Indusfloden
** Mekongfloden
** Tigris- og Eufratflodene
* Europa
** Donaufloden
** Volgafloden
* Nord-Amerika
** Mississippifloden
* Syd-Amerika:
** Amasonasfloden
** Magdalenafloden
** Paranáfloden

## Referanser